Lorraine Grecon

**Lorraine Grecon** (også kjent som **abbedisse Grecon**) var en nonne som levde i Podarix under Andre Æra. Hun var grunnlegger og abbedisse av klosteret Saint-Cercle, og ble dessuten senere også den som viet Rikskansler Louis-Philippe II med sin kone: Lorraine Châmpoin.

## ***Biografi***

### **Tidlig liv**

Lorraine var født av Maurice og Marianne Grecon i byen Saillie-Lorraine, Le Rapordoin, Podarix. I likhet med sin storebror, var også Lorraine oppkalt etter sin fødeby. Familien flyttet da Lorraine var seks, grunnet harde tider i byen. De dro sammen med en liten karavane, og med tiden ankom de byen Asqui-Seine, Bertas.

### **Religiøst liv**

Allerede som syvåring, viste Lorraine spor av religiøs tro. Hennes bror – som var ti år eldre enn henne – var en ivrig troer, og var overbevist om at Elementvokterne ville lede nasjonen i riktig retning i alle mulige kriger. Saillie rekrutterte seg med årene inn i hæren og tjente som en religiøs prest. Senere ble han utnevnt til oberst i Podarix' Religionshær, og hadde sitt eget regiment.

Lorraine var av en annen oppfatning, og besluttet å følge sin læremester, Roxanne, om å bruke elementene til skapelse og hjelp av de trengende. Lorraine vokste opp i et kloster, og så derfor sjelden til sin familie – og familien hadde ikke noe imot det, de var travelt opptatt med å dyrke deres egen lykke i hovedstaden.

Da Lorraine ble en klostersøster – en stilling som betydde at hun ville holde vedlike de hellige skriftene – kunne Roxanne se at kvinnen hadde vyer. Hun kunne derfor snart bekrefte et hemmelig ønske Lorraine hadde båret på over lengre tid: Lorraine kom til å lede sitt eget kloster, og bli abbedisse av det.

### **Saint-Cercle**

I år 3113, grunnla Lorraine klosteret Saint-Cercle. Ved å gjøre dette, ble hun automatisk gjort til abbedisse. Hun samlet en rekke kvinner – og jenter – som ville bli med å bygge. Enkelte menn valgte også å bli med, blant annet Lorraines far, Maurice.

Saint-Cercle ble bygd med den hensikt at de skulle tjene som en klippe for dem som kom langveisfra og ønsket å søke seg ly. Byggingen av klosteret tok ikke mer enn to år, da nonnene i klosteret vier livet sitt til bruk av elementene.

Da bygget sto ferdig i år 3115, ble Saint-Cercle også snart støttet av Podarix' Rikskansler: Louis-Philippe II. Denne giftet seg i klosteret sammen med sin kommende hustru: Lorraine, og hun valgte å renovere klosteret med så mye stats at det selve keiseren av Tussarix kunne viet seg i den – uten at det måtte være en katedral.

### **Benekte sin familie**

Etter å ha tjent som abbedisse i fire år, fikk Lorraine snart vite at hennes bror ble tiltalt av selveste Rikskansleren for landsforræderi. Grunnen til denne anklagen var at Saillie hadde belært sine med-prester i propaganda. Ved å gjøre dette, kunne han starte en religionrevolusjon som kom til å omvelte hele samfunnet: dette kunne bli gjort ved å spre propaganda og falske fakta for menighetene deres. På denne måten kunne de egge til motverge mot Kanselliet og dets medlemmer.

Rikskansleren sendte sin bror, Armand, til å hente og arrestere ham. Armand var kjent for å være en snok, og ikke lenge etter hadde han sporet opp Lorraine og hennes foreldre. Han anklagde hele familien for å bidra med en revolusjon. Lorraine visste at landsforræderi ville bli straffet med døden, så hun benektet å ha noen form for kontakt med dem. Armand trodde henne selvfølgelig ikke, men i bytte mot en kvelds lidenskap var han villig til å tie.

Da dagen kom for henrettelsen av Saillie, Maurice, Marianne og de fire prestene, hadde Armand sendt bud på Lorraine. Hun trodde at han hadde sendt bud på henne for et nytt tilbud i sengen – noe han hadde gjort i tillegg – men han ville at hun skulle velsigne de tre konspiratørene: gi dem fred. Da hun gikk opp for å velsigne dem alle før henrettelsen var det ikke til å komme foruten at de skjente henne ut. Da hun var ferdig, gikk Armand foran de dødsdømte og holdt en liten tale før han sendte stråler av ild på skafottene: alle syv skulle bli brent levende på bålet.

Etter henrettelsen kom Armand mer eller mindre ukentlig innom Saint-Cercle for å ligge med Lorraine – og hun sa ingenting imot det, heller.

### **Død**

I år 3123, ble Podarix rammet av en byllepest fra Arusius som tok knekken på om lag én fjerdedel av Podarix' befolkning. Blant disse ofrene var Lorraine.